Hvað hefur vísindamaðurinn Jón Gunnar Bernburg rannsakað ? Jón Gunnar Bernburg er prófessor í félagsfræði við Háskóla Íslands og snúa núverandi rannsóknir hans að fjöldamótmælum í samtímanum . Jón Gunnar hefur reyndar komið víða við í rannsóknum og spanna verk hans fjölmörg svið félagsfræðinnar . Doktorsverkefni hans skoðaði áhrif afbrotastimplunar á lífshlaupið , en rannsóknin var ein sú fyrsta sem veitti verulegan stuðning við hina svokölluðu stimplunarkenningu um þróun afbrotaferilsins . Langtímagögn um bandaríska unglinga voru notuð til þess að skoða hvernig stimplun á unglingsárum , til dæmis handtaka , tengdist skertum námsferli , atvinnuleysi og afbrotahegðun á tvítugsaldri . Nýlegar rannsóknir Jóns Gunnars snúa að fjöldamótmælum í samtímanum . Jón Gunnar hefur gert fjölmargar rannsóknir á vandamálum ungmenna á Íslandi og má þar einkum nefna rannsóknir á því hvernig hverfasamfélagið mótar vandamál í lífi unglinga burtséð frá þeirra eigin heimilisaðstæðum . Á nýliðnum árum hafa rannsóknir hans beinst að fjöldamótmælum á Íslandi , en þar hefur Jón Gunnar beitt margvíðri gagnaöflun til þess að skoða samspil þjóðfélagsaðstæðna og hvata sem liggja að baki mótmælaþátttöku almennings . Jón Gunnar er fæddur árið 1973 , hann lauk stúdentsprófi frá Menntaskólanum í Hamrahlíð árið 1993 og BA-prófi í félagsfræði frá Háskóla Íslands árið 1996 . Að loknu BA-prófi starfaði hann um tveggja ára skeið að rannsóknum á lífsháttum unglinga á Rannsóknastofnun uppeldis - og menntamála . Jón Gunnar hóf framhaldsnám við félagsfræðideild State University of New York í Bandaríkjunum haustið 1998 og varði doktorsritgerð sína í ágúst 2002 . Jón Gunnar hefur gert fjölmargar rannsóknir á vandamálum ungmenna á Íslandi og má þar einkum nefna rannsóknir á því hvernig hverfasamfélagið mótar vandamál í lífi unglinga burtséð frá þeirra eigin heimilisaðstæðum . Jón Gunnar hlaut Hvatningarverðlaun Vísinda - og tækniráðs árið 2013 . Rannsóknir hans hafa birst á alþjóðlegum vettvangi í formi bókakafla og greina í áhrifamiklum vísindatímaritum , auk þess sem alþjóðlegi bókaútgefandinn Routledge birti nýlega bók eftir hann sem ber titilinn Economic Crisis and Mass Protest : The Pots and Pans Revolution in Iceland . Jón Gunnar gegnir nú stöðu prófessors í félagsfræði við Háskóla Íslands . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .